KOMISIJAS PAZIŅOJUMS EIROPAS PARLAMENTAM atbilstīgi EK līguma 251. panta 2. punkta otrajai daļai par Padomes kopējo nostāju attiecībā uz Eiropas Parlamenta un Padomes lēmuma pieņemšanu, ar ko izveido Kopienas nodarbinātības un sociālās solidaritātes programmu PROGRESS /* COM/2006/0440 galīgā redakcija - COD 2004/0158 */





[pic] | EIROPAS KOPIENU KOMISIJA | Briselē, 4.8.2006 COM(2006) 440 galīgā redakcija 2004/0158 (COD) KOMISIJAS PAZIŅOJUMS EIROPAS PARLAMENTAM atbilstīgi EK līguma 251. panta 2. punkta otrajai daļai par Padomes kopējo nostāju attiecībā uz Eiropas Parlamenta un Padomes lēmuma pieņemšanu, ar ko izveido Kopienas nodarbinātības un sociālās solidaritātes programmu PROGRESS 2004/0158 (COD) KOMISIJAS PAZIŅOJUMS EIROPAS PARLAMENTAM atbilstīgi EK līguma 251. panta 2. punkta otrajai daļai par Padomes kopējo nostāju attiecībā uz Eiropas Parlamenta un Padomes lēmuma pieņemšanu, ar ko izveido Kopienas nodarbinātības un sociālās solidaritātes programmu PROGRESS 1. IEVADS 1. Komisija 2004. gada 14. jūlijā pieņēma priekšlikumu Eiropas Parlamenta un Padomes lēmumam, ar ko izveido Kopienas nodarbinātības un sociālās solidaritātes programmu PROGRESS [1]. Šo priekšlikumu 2004. gada 15. jūlijā nosūtīja Eiropas Parlamentam un Padomei. 2. Eiropas Ekonomikas un sociālo lietu komiteja sniedza atzinumu 6.4.2005[2]. 3. Reģionu komiteja sniedza atzinumu 2005. gada 23. februārī[3]. 4. Eiropas Parlaments 2005. gada 6. septembrī sniedza atzinumu pirmajā lasījumā[4]. 5. Komisija pieņēma grozītu lēmuma priekšlikumu 2005. gada 21. oktobrī[5] un pēc tam vēl vienu grozītu priekšlikumu 2006. gada 24. maijā[6]. 6. Padome pieņēma kopējo nostāju 2006. gada 18. jūlijā. 2. Priekšlikuma mērķis Kopienas nodarbinātības un sociālās solidaritātes programmas PROGRESS (turpmāk tekstā – „programma”) kopējais mērķis ir atbalstīt Eiropas Savienības mērķu īstenošanu nodarbinātības, sociālo lietu un vienlīdzīgu iespēju jomā un tādējādi sekmēt sociālās programmas mērķu sasniegšanu. Programma palīdzēs Komisijai īstenot tās iniciatora lomu, īstenot ES mērķus un sekot tam, kā tos iekļauj valstu politikā, atbalstīt un uzraudzīt ES tiesību aktu īstenošanu un veicināt sadarbību ar dalībvalstīm un starp tām, kā arī ar organizācijām, kas pārstāv pilsonisko sabiedrību. Programmas pasākumi norisinās piecās šādās politikas jomās: nodarbinātība, sociālā aizsardzība un iekļautība, darba apstākļi, nediskriminācija un daudzveidība un dzimumu līdztiesība. 3. Komisijas piezīmes par kopējo nostāju 3.1 Vispārīgas piezīmes Padome 2005. gada 8. decembrī sasniedza politisku vienošanos par visu tekstu, izņemot 17. pantu par programmas finansēšanu. 2006. gada 17. maija Iestāžu nolīgums starp Eiropas Parlamentu, Padomi un Komisiju par budžeta disciplīnu un pareizu finanšu vadību nodrošina netraucētu un ātru ierosinātā lēmuma pieņemšanu. 2006. gada 26. maija pārskatītajā Komisijas priekšlikumā tika grozīts lēmuma 17. panta 1. punkts par finansējumu programmas pasākumu īstenošanai. Finansējums laikposmam no 2007. līdz 2013. gadam ir 743,25 miljoni euro (pašreizējās cenās). Komisija atbalsta Padomes 2006. gada 18. jūlijā kopējo nostāju. Kopējā nostāja atspoguļo kompromisu, kas ir pieņemams Komisijai, Padomei un Eiropas Parlamentam. 3.2 Eiropas Parlamenta grozījumu ievērošana Daļējā politiskā vienošanās par kopējo nostāju jau ietver tekstā lielu daļu EP grozījumu vai nu pilnībā, vai citā formulējumā. Kopumā Eiropas Parlamenta, Padomes un Komisijas viedokļi par šo programmu bija līdzīgi. Tomēr divi jautājumi netika atrisināti. Pirmais attiecās uz finansējuma daļu minētajām piecām politikas jomām (17. panta 2. punkts), bet otrais – uz procedūru finansējuma sadalei starp šīm jomām (17. panta 4. punkts kopā ar 12. panta 1. punkta d) apakšpunktu). Kopējā nostāja ir ļoti pozitīvs solis, lai atbildētu uz Eiropas Parlamenta izteiktajām bažām. Attiecībā uz pirmo jautājumu kopējā nostājā par sākumpunktu pieņemts Komisijas ierosinātais sadalījums. Dažas politikas jomas saņems procentuāli lielāku budžeta daļu, bet tas nenotiks uz citu jomu rēķina. Papildu finansējums ir no neiedalītās rezerves 10% apjomā, ko Komisija ierosināja sākotnēji. Arī Padome ir piekritusi Eiropas Parlamenta grozījumam, kurā pieprasīts lielāku uzmanību pievērst sociālajai aizsardzībai un sociālajai iekļautībai un dzimumu līdztiesībai. Visbeidzot, Padome ir palielinājusi finansējuma daļu nodarbinātības un darba apstākļu jomām. Tā rezultātā Komisijas ierosinātā neiedalītā rezerve ir iedalīta pilnībā, un katrai politikas jomai piešķiramā finansējuma daļa tiek noteikta jau sākumā. Tādējādi Padome ir reaģējusi uz Eiropas Parlamenta un Komisijas bažām. Abas iestādes tika ierosinājušas, ka par finansējuma sadali starp politikas jomām jālemj ikgadējās budžeta procedūras ietvaros. Padome sākotnēji uzskatīja, ka par finanšu sadalījumu jāatbild komitejai, kura jāizveido, lai palīdzētu Komisijai īstenot programmu. Padomes kopējā nostāja tagad ir pilnīgi saskaņā ar Eiropas Parlamenta un Komisijas nostāju, tādējādi nodrošinot lielāku pārredzamību par to, kā tiks īstenota programma un jo īpaši budžeta jautājumi. 4. Secinājumi Komisija uzskata, ka kopējās nostājas teksts ir pieņemams un nodrošina apstākļus, lai varētu ātri pieņemt ierosināto lēmumu par programmas izveidi. Teksts nekādā veidā nemaina Komisijas sākotnējā priekšlikuma būtību, vienlaikus padarot skaidrāku un pārredzamāku programmas īstenošanu. PIELIKUMS PAZIŅOJUMS PAR PADOMES PROTOKOLU Komisijas paziņojums Komisija paziņo, ka saskaņā ar 10. pantu lēmuma priekšlikumā, ar ko izveido Kopienas nodarbinātības un sociālās solidaritātes programmu PROGRESS , nevalstiskās organizācijas, kas dalībvalstīs izveidotas valsts līmenī, var piedalīties programmā. [1] COM(2004) 488 galīgā redakcija. [2] OV C 255, 14.10.2005., 67. lpp. [3] OV C 164, 5.7.2005., 48. lpp. [4] A6/2005/199. [5] COM(2005) 536. [6] COM(2004488/2.